סרטן השד - מאירים את דגון בורוד
רפואה ובריאות בחיפה עוד כתבות
לראשונה: קרן מרים ועיריית חיפה מאירים את בניין הדגון בוורוד לרגל חודש העלאת המודעות לסרטן השד. ביום רביעי ה – 21.10.2015 יוארו ממגורות דגון בוורוד במסגרת אירועי חודש המודעות לסרטן השד וחשיבות הגילוי המוקדם המצויינים ברחבי העולם במהלך חודש אוקטובר.
יום רביעי 21.10.2015
לראשונה: קרן מרים ועיריית חיפה מאירים את בניין הדגון בוורוד לרגל חודש העלאת המודעות לסרטן השד
ביום רביעי ה – 21.10.2015 יוארו ממגורות דגון בוורוד במסגרת אירועי חודש המודעות לסרטן השד וחשיבות הגילוי המוקדם המצויינים ברחבי העולם במהלך חודש אוקטובר.
במסגרת זו מוארים מבנים מרכזיים ומונומנטים בכל רחבי העולם בוורוד. קרן מרים הנאבקת במחלת הסרטן בחברה הערבית אימצה את הפרויקט והאירה מאז הקמתה לפני 3 שנים אתרים מרכזיים ברחבי הארץ בהם: המעיין בנצרת, כנסיית ישוע הנער (סליזיאן), כנסיית בזיליקת הבשורה בנצרת ומצודת דאהר אל-עומר בשפרעם.
השנה החליטו ראשי הקרן להאיר את ממגורות דגון שבחיפה. טקס הארת המבנה יתקיים ביום רביעי 21.10 בשעה 19:00. בטקס ישתתפו מייסד הקרן חאמדה חמאדה, ראש העיר חיפה יונה יהב, סגן ראש העיר ד"ר סוהיל אסעד, ד"ר עבד אגבאריה ומוזמנים נוספים.
מהקרן נמסר: " העיר חיפה היא העיר השלישית בגודלה בישראל ומטרופולין הצפון, בה מתקיימת מסורת של חיים משותפים בין בני כל העדות והדתות. לאור מעמדה ומרכזיותה של העיר, החלטנו להאיר השנה מבנה מרכזי בעיר על מנת להבטיח כי האירוע וחשיבותו יגיעו לכל אדם".
הטקס יתקיים במתחם "חברת הנסיעות והתיירות נצרת" (אל עפיפי)
בסמוך לתחנת מרכז השמונה ובניין הדגון.